text: উদ্বেগ-উৎকণ্ঠায় স্তব্ধ ভারত নিয়ন্ত্রিত কাশ্মীর। গোটা কাশ্মীর উপত্যকাজুড়ে বিরাজ করছে শুধুই আতঙ্ক। মাঝে মধ্যেই বেজে উঠছে সাইরেন আর ভারী বুটের শব্দে কেঁপে উঠছে উপত্যকা। এর মধ্যেই রাজ্যে জারি করা হয়েছে ১৪৪ ধারা।
  গত কয়েকদিন আগে অমরনাথ যাত্রা বন্ধ করে দিয়ে হঠাৎ করেই কাশ্মীরে বাড়ানো হয়েছে আধাসেনার বহর।
  কাশ্মীরের জনগণের বিশেষ মর্যাদা বাতিল করে সংবিধানের ৩৭০ ধারা বাতিল করেছে দেশটির পার্লামেন্ট। সোমবার রাজ্যসভায় কাশ্মীরীদের বিশেষ মর্যাদা বাতিলের প্রস্তাব দেন স্বরাষ্ট্রমন্ত্রী অমিত শাহ।